Cròniques de sota el mugró: la pubilla sóc jo...
la pubilla sóc jo...
Quan en Jordi em va fer l'oferta de quedar-me amb el Cròniques no sabia com prendre-m'ho. Evidentment em vaig sentir afalagada, només faltaria, però em feia molta pena que ell deixés d'explicar-nos les seves cosetes.
Quantes vegades no ens hem trobat ell i jo amb coincidències que ens feien somriure? o plantejar-nos si realment no ens coneixíem? Diria que més d'un/a de vosaltres també ho ha pensat. Fins i tot ens van acusar de copiar-nos els posts o l'estil.
A mi em va agradar molt trobar-me a una persona per aquest món virtual que mirava, més o menys, el món tal i com el miro jo. Perquè siguem sincers, ja m'agradaria a mi ser tan bona com ell n'és de bo.
I res, que accepto el repte de tirar endavant aquest bloc preciós.
I tot perquè tinc una debilitat extrema pel Mugró... a part de la que puc tenir per qui fins ara se'n feia càrrec.
Gràcies Jordi per pensar i confiar en mi.
Per què... que passi de ser 'cròniques de sota el mugró' a ser 'cròniques d'un mugró'... no, no?
Feia broma, feia broma! És que era tan fàcil fer-la aquesta!
Espero que tenir un Cròniques estil elur no us sigui gaire traumàtic. Ens llegim!
a la política també hi han canvis...ànims i cuida el llegat
Elur trobarem a faltar en Jordi però ara tu ens faràs companya. I tat que ens llegim!
Està bé, per ser 28 de desembre... però m'he adonat tan sols veure el títol :-DD
Assumpta! Sort que et tenim a tu! Jo no hi havia caigut. Home! Que això no es fa! I jo posant-me sentimental! Ara recordo perquè el dia d'avui no m'agrada!
Faig morros d'enfada peròp mira no gaire eh?
Sort de l'Assumpta que jo m'ho empasso tot!
Avui crec que n'he pescat alguna d'innocentada, però em pregunto quantes me n'he empassat.
Bona aquesta... jo m'anava posant sentimental com la Mireia, fins arribar als comentaris. :) trapelles!
Hehehe m'heu fet recordar que l'any passat vaig fer un post explicant que havia posat -per error, clar- el meu rellotge a la rentadora i que havia aguantat tot el rentat i centrifugat, sortint com a nou... i la gent dubtava de si era una innocentada... i no ho era, era un fet real!! :-DD
Sí, jo també crec que trobaré a faltar en Jordi, espero que de tant en tant deixi el seu buff de "Mugró" per aquí... i benvinguda a casa teva!
Uix...de quatre potes... burra que sóc...
ara que veig els comentaris veig que m'han aixecat la camisa dues vegades avui, l'una pel bilingüisme del espaifotografic i ara aquí... mira que en sóc d'innocent!
Avui arribo tard a fer ronda, he estat tota la tarda fora. I quan he entrat el primer que pensava era a veure quines bromes es feien aquest dia per la catos. Bé, això no m'ho empasso, és clar, ja veig que l'Assumpta també ho té molt clar i ha fet que altres sospitessin. Per altra banda, la idea no és gens dolenta i si algú pogués heretar el Cròniques i aconseguir que aquest no perdés la seva gràcia, aquesta seria l'Elur.
Sou molts grans els dos, per això teniu prohibit retirar-vos. Ni s'us acudeixi! Us canvieu els blogs si voleu, però els dos aquí!
Sóc un pardo. Però un pardo gegant que s'ho traga tot!!! :)